Pagrindinis švino patekimo į žmogaus organizmą kelias yra kvėpavimo takai, maistas ir vanduo. Į žmogaus organizmą švinas gali patekti: įkvėpus švino dalelių, susidarančių deginant medžiagas, kurių sudėtyje yra švino, pavyzdžiui, lydymo metu, netvarkingai perdirbant antrines žaliavas, valant, šalinant dažus, kurių sudėtyje yra švino, naudojant benziną su švinu,
nurijus švinu užterštų dulkių, dirvožemio, vandens (jei jis tiekiamas švininiais vamzdžiais), maisto (valgant iš indų, pagamintų naudojant švino glazūrą arba švino lydmetalį, iš skardinių konservų dėžučių siūlių, kurios sulituojamos švino junginių turinčia pasta),
naudojant kosmetikos priemones, kurių sudėtyje yra švino.